**EIP POMOP: Pomoč opraševalcem v intenzivni kmetijski krajini za podporo biodiverziteti**

Koordinator projekta: doc. dr. Danilo Bevk

Oznaka: 33133-4/2021/6

Trajanje: 18. 5. 2022 – 18. 5. 2025

Spletna stran projekta: <https://www.nib.si/projektinib?view=project&id=427>

Projekt prispeva k razvoju in uporabi rešitev oziroma praks, ki bodo izboljšale razmere za opraševalce in biotsko raznovrstnost v kmetijski krajini. Intenzivno kmetijstvo je eden glavnih razlogov za upadanje populacij in pestrosti opraševalcev ter upad biotske raznovrstnosti. Z uporabo strniščnih dosevkov in talnih gnezdilnic bomo izboljšali prehranske razmere in možnosti za gnezdenje za opraševalce. Uporaba mešanih strniščnih dosevkov bo prispevala tudi k varovanju talne in ostale favne (ki je pomembna za kroženje snovi in rodovitnost tal) in preprečuje spiranje hranil. Učinek rešitev na biotsko raznovrstnost je tako mnogoter, neposreden in posreden. Rešitve bodo koristne tudi za kmetijstvo, saj bodo prispevale k varovanju številnih ekosistemskih storitev.

Glavni cilji projekta so: (1) Izboljšati prenos znanja v prakso na področju divjih opraševalcev in biotske raznovrstnosti v kmetijstvu. (2) Vzpostaviti dobre prakse varovanja opraševalcev in biotske raznovrstnosti na vzorčnih kmetijskih gospodarstvih. (3) Izboljšati razmere za divje opraševalce v kmetijstvu in s tem pripevati k varovanju biotske raznovrstnosti. (4) Povečati zanesljivost in kakovost opraševanja in drugih ekosistemskih storitev.

Pričakovani rezultati: (1) Uporaba strniščnih dosevkov za izboljšanje prehranskih razmer za opraševalce. (2) Uporaba talnih gnezdišč za čebele samotarke za povečanje njihovih populacij v kmetijski krajini. (3) Uporaba dodatnih možnosti za izboljšanje življenjskih razmer za opraševalce in varovanje biotske raznovrstnosti. (4) Priročnik, izobraževalni video, usposabljanje, predavanja, strokovni posvet,…

**Financer**

Projekt se financira iz [Programa razvoja podeželja 2014–2020](https://program-podezelja.si/sl/) (v celoti iz [Evropskega kmetijskega sklada za razvoj podeželja](https://ec.europa.eu/agriculture/rural-development-2014-2020_sl)). Višina odobrenih sredstev znaša 249.080,44 €.

Projekt poteka v okviru ukrepa Sodelovanje Programa razvoja podeželja 2014-2020, Podukrep 16.5. - Podpora za skupno ukrepanje za blažitev podnebnih sprememb ali prilagajanje nanje ter za skupne pristope k okoljskim projektom in stalnim okoljskim praksam. Tip projekta: [Evropsko partnerstvo za inovacije](https://ec.europa.eu/eip/agriculture/en) (EIP).

**Partnerstvo**

* [Nacionalni inštitut za biologijo](http://www.nib.si/) (vodilni partner)
* Kmetijska gospodarstva:
  + Anton Plut
  + Primož Titan,
  + Simon Stibilj
  + Franci Omahen
  + [Šolski center Šentjur](https://sc-s.si/joomla/)
* [Kmetijski inštitut Slovenije](http://www.kis.si/)
* [Kmetijsko gozdarski zavod Kranj](https://www.kgz-kranj.si/)
* [Grm Novo mesto – center biotehnike in turizma](https://grm-nm.si/)
* Jasna dizajn

Za vsebino je odgovoren Nacionalni inštitut za biologijo. Organ upravljanja, določen za izvajanje Programa razvoja podeželja 2014–2020, je Ministrstvo za kmetijstvo, gozdarstvo in prehrano.

+ **Logotip PRP SLO EU**

+ **Logotip EIP POMOP (ne sme biti večji kot Logotip PRP SLO EU)**